
Comisia pentru Buget,

Finanţe şi Bănci
Bucureşti,  31.10.2017
Nr. 4c-2/968
PLx. 352/2017
BIROULUI  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege privind aprobarea Ordonanţei Guvernului nr.10/2017 pentru modificarea şi completarea Ordonanţei de urgenţă a Guvernului nr.62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, precum şi a contribuţiei naţionale aferente acestei asistenţe, transmis spre dezbatere în fond cu adresa nr. PLx.352 din 17 octombrie 2017, Camera Deputaţilor fiind Cameră decizională. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Viorel ŞTEFAN

Bucureşti,  31.10.2017   
Nr. 4c-2/968
PLx. 352/2017
Comisia pentru Buget,

Finanţe şi Bănci
RAPORT
asupra
proiectului de Lege privind aprobarea Ordonanţei Guvernului nr.10/2017 pentru modificarea şi completarea Ordonanţei de urgenţă a Guvernului nr.62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, precum şi a contribuţiei naţionale aferente acestei asistenţe
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru buget, finanțe și bănci a fost sesizată, spre dezbatere în fond cu proiectul de Lege privind aprobarea Ordonanţei Guvernului nr.10/2017 pentru modificarea şi completarea Ordonanţei de urgenţă a Guvernului nr.62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, precum şi a contribuţiei naţionale aferente acestei asistenţe.

Conform prevederilor art.75 din Constituția României și ale art. 95 din Regulamentul Camerei Deputaților, republicat, cu modificările şi completările ulterioare, Camera Deputaților este Cameră decizională.

Proiectul de Lege a fost avizat favorabil de către Consiliul Legislativ şi Comisia pentru politică economică, reformă şi privatizare.
 
Proiectul de Lege supus dezbaterii are ca obiect de reglementare asigurarea cadrului legislativ necesar punerii în aplicare a mecanismelor financiare specifice SEAF ("Fondul pentru acţiuni în domeniul managementului energiei durabile").


Regulile şi procedurile stabilite în OUG 62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, precum şi a contribuţiei naţionale aferente acestei asistenţe, care stabilesc principiul rambursării şi, respectiv, al cofinanţării de către beneficiari a cheltuielilor trebuie modificate şi completate cu prevederi care să permită pentru beneficiarii SEAF prefinanţarea cheltuielilor eligibile din fondurile PCER ("Programul de cooperare elveţiano - român vizând reducerea disparităţilor economice şi sociale în cadrul Uniunii Europene extinse"), precum şi cofinanțarea parţială a acestor cheltuieli din soldul extins al FEC ("Fondul Elveţian de Contrapartidă"). 


Modificările aduse de prezentul act normativ vizează în principal modalităţile prin care se acordă şi se cuprind în bugetele beneficiarilor SEAF sumele aferente prefinanţării din fondurile PCER şi a cofinanţării acordate din soldul FEC, precum şi responsabilităţile entităţilor implicate în gestionarea fluxurilor financiare şi bugetare specifice SEAF.


 În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de Lege menţionat mai sus, în şedinţa din 31 octombrie 2017.

La lucrările Comisiei și-au înregistrat prezența un număr de 21 deputați din totalul de 25 membri.

La dezbaterea proiectului de Lege au fost prezenţi, în calitate de invitaţi, reprezentanţi ai Ministerului Finanţelor Publice şi ai Ministerului Dezvoltării Regionale, Administraţiei Publice şi Fondurilor Europene.

În urma examinării proiectului de Lege şi a opiniilor exprimate, deputaţii prezenţi la lucrări au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind aprobarea Ordonanţei Guvernului nr.10/2017 pentru modificarea şi completarea Ordonanţei de urgenţă a Guvernului nr.62/2011 privind stabilirea cadrului financiar general pentru utilizarea contribuţiei financiare elveţiene nerambursabile acordate României prin intermediul Programului de cooperare elveţiano-român vizând reducerea disparităţilor economice şi sociale în cadrul Uniunii Europene extinse, precum şi a contribuţiei naţionale aferente acestei asistenţe, în forma adoptată de Senat.
În raport cu obiectul şi conţinutul său, proiectul de Lege face parte din categoria legilor ordinare. 

	PREŞEDINTE,

Viorel ŞTEFAN


	SECRETAR,

Marilen - Gabriel PIRTEA


Şef serviciu

Giorgiana Ene

Consultant parlamentar
Dicu Ana Cristina
